**JEGYZŐKÖNYV**

Választmányi ülés 2017. október 26. 13:00

1024 Budapest, Kitaibel Pál u. 1. (Országos Meteorológiai Szolgálat, 110. terem)

A 13:00 órától kezdődő Választmányi ülésen megjelent tagok száma (14 fő) elérte a teljes tagság 50%+1 főnek megfelelő arányát, így az ülés nem minősült határozatképesnek.

2017. október 26-án, csütörtökön 13 óra 15 perckor a tagok számától függetlenül a meghirdetett ülés határozatképes.

Az ülésen a tagok egyhangúan elfogadták levezető elnöknek Dunkel Zoltánt dr., jegyzőkönyv vezetőnek Fejes Edinát, jegyzőkönyv-hitelesítő személyeknek Tölgyesiné Puskás Mártát és Hoffmann Lillát.

**Napirendi Pontok**

1. Megnyitó, résztvevők köszöntése, napirend elfogadása
2. Beszámoló az EMS Közgyűléséről
3. Beszámoló az IFMS-ben végzett tevékenységről
4. A 2018-as EMS Annual Meeting előkészületei, beszámoló az EMS Programme

 and Science Committee üléséről

1. Beszámoló a XXXVII. Vándorgyűlés előkészületeiről
2. Beszámoló az IFMS V. (budapesti) Értekezletének előkészületeiről
3. Tájékoztató a Társaság pénzügyi helyzetéről
4. A bankkártyával történő tagdíjfizetés lehetőségének kérdése
5. Az évzáró közgyűlés előkészítése
6. Tagfelvétel
7. Egyebek
8. Zárszó
9. **Megnyitó, résztvevők köszöntése, napirend elfogadása**

Dunkel Zoltán dr. elnök megnyitotta az ülést és köszöntötte a résztvevőket, megállapította, hogy határozatképes a Választmány.

A Választmány a napirendi pontokat egyöntetűen elfogadta.

1. **Beszámoló az EMS Közgyűléséről**

Dunkel Zoltán dr. elnök beszámolt a az EMS kongresszusról, ahol dr. Lakatos Mónika képviselte az MMT-t. A 19. EMS Közgyűlés (General Assembley) 2017. szeptember 3-án volt Dublinban, melyről dr. Lakatos Mónika készített összefoglalót (felolvasásra került). Több éves gyakorlat, hogy általában a konferencia előtt a 0. napon van a közgyűlés. Formálisan, a 2018-ban rendezendő konferencia meghívóján a Magyar Meteorológiai Társaság van feltüntetve, de megjelenik rajta az OMSZ is. A szervezésbe nem igen tudunk beleszólni, az a Copernicus nemzetközi rendezvényszervező cég kezében van. Az EMS szekciókat átszervezték. A legtöbb visszajelzés azzal kapcsolatban érkezet, hogy sok a párhuzamosan futó szekció illetve, szeretnék, ha minden korlátlanul látogatható lenne. Az írás végén köszönetet mond dr. Lakatos Mónika, hogy javasolta az MMT a PANNEX szekciót.

A konferencia alatt volt egy rövid tartamú ülés, Science Commettee Meeting, melyen Dunkel Zoltán dr. és elnök és Német Ákos főtitkár jelent meg. A 2018 évi konferencia hasonló struktúrájú lesz, mint a 2017-es volt. A logót illetve a „szlogen”-t, amit javasoltunk nem fogadták el, helyette a következő lett „Weather and Climate: global change and local hazard”. Időrendi tervezés: november közepéig programtervezet; január 4-ig a szekciókra való javaslatra való felhívás benyújtása. 2018. január 18-ig véglegesítik a programot. 2018. február 1-én megy ki a jelentkezési lap, április 13. az abstract benyújtásának határideje.

Előadónak felkérték Ürge-Vorsatz Diánát, akit korábban javasoltak. Emailben felkérte Dunkel Zoltán dr., elvállalta. Szeretnének magasabb politikai vezetőt is látni a rendezvényen, női miniszterre gondoltak. Ezt nem tudjuk biztosítani, helyette a Köztársasági Elnök felkérésére ment el hivatalosan email.

Német Ákos az eddig elhangzottakhoz hozzáfűzte a következőket: az elfogadott jegyzőkönyv megemlíti, hogy az eddigi elnök kitöltötte mandátumát, helyette Robert Rideway választják, aki a Brit Meteorológiai Társaság tagja. A 2016-ban megjelent éves jelentés, 2017 augusztusában került fel a honlapra. Az EMS konferenciák: 2020. Pozsony, 2021. Barcelona, 2022. Németország. Megújították az együttműködési megállapodást az Amerikai Meteorológiai Társasággal, az Európai Veszélyes Időjárási Laboratóriummal. Vita volt arról a spanyol kollégák részéről, hogy alakítsák át a szavazási procedúrát a közgyűlésben; egy országnak egy szavazata legyen.

A 2018-ban tartandó következő EMS konferencián a szabad programra az alábbi javaslatok hangzottak el. Az OMSZ, siófoki obszervatóriumának látogatása. Pintér Ferenc rákérdezett, hogy a hidrológiai mennyire lesz része a konferenciának. Nem nagyon mondta Dunkel Zoltán dr., emiatt nem érdemes ilyen jellegű programot szervezni. Németh Ákos elmondta, hogyan működik a szabad programok szervezése. Felmerült az a kérdés, hogyan lehet a magyarok részvételét elősegíteni a rendezvényen. Az MMT a regisztrációs díjba vagy az abstract díjba szállhatna be. Pintér Ferenc kérdezte, hogy a szervező országnak van-e kedvezmény. Németh Ákos szerint nincs. Weidinger Tamás felvetette, hogy az egyetemi hallgatók mehetnének segíteni önkéntesként a rendezvényre. Az előadások száma 1000 körüli.

Dr. Radics Kornéliához intézett kérdés, lehet-e „sight” program az OMSZ meglátogatása. Válasz: Igen. Dunkel Zoltán dr. felvetette, hogy a WMO főtitkár alapból meghívandó, ezt dr. Radics Kornélia támogatta.

Pintér Ferenc programként ajánlja a „Vízház” megtekintését, mely egy különleges objektum. A Vár vízellátására használták, és ezzel összeköthető program lenne a Várkert-bazár megtekintése. Ferenczi Zita felvetése volt a Csillagvizsgáló megtekintése. Dunkel Zoltán dr. szerint 2-3 programot kell javasolni. Dr. Radics Kornélia felvetette az ELTE planetáriumot. Weidinger Tamás javasolta a Hortobágy megtekintését. Dunkel Zoltán dr. szerint az elnök (EMS council) dönt, melyik program legyen. Ferenczi Zita szerint a lőrinci obszervatórium is érdeklődésre tarthat számot.

1. **Beszámoló az IFMS-ben végzett tevékenységről**

Telefonkonferencián szokott zajlani a megbeszélés és sok anyag is előállt már. Az elnök elérte, hogy az amerikai törvények szerint bejegyezzék, és bankszámlát is nyitottak.

2015-ben Bartholy Judit professzor asszony képviselte az MMT-t New Orleansban. Az MMT úgy támogatná a szerveztet, hogy néhány egzotikus országból érkezőnek fizetnék a repülőjegyét. Major György tagtárs javasolta tavaly, hogy támogassuk az IFMS-t. Az EMS nem nagyon kedveli az IFMS-t. Pintér Ferenc kérdése: egy időben lesz a két konferencia? Mindkét rendezvényre meg lesznek hirdetve alternatív program? Az IFMS elnök kért egy napirendet és egy szervező bizottságot. Pintér Ferenc: ki lesz a fővédnöke a rendezvénynek az EMS-nek? Áder János? Dunkel Zoltán dr. nem, őt előadásra kérték fel. Nincs külön fővédnöke. a rendezvénynek. Dr. Radics Kornélia szerint most kellene még a meghívónak elmennie az Földművelésügyi Minisztériumba. Júniusban már késő lesz elküldeni a meghívót. Dr. Radics Kornélia szerint, ha felső vezetőket hívunk, akkor kell VIP terem és büfé valamint felmerülnek biztonsági kérdések is. A miniszter esetén fontos, mert védett személy, ahogy a többi magasrangú állami méltóság. A Corvinus Egyetemnek kell átgondolni ezeket a kérdéseket. Az OMSZ-t kérjük, hogy adjon helyet ennek a rendezvénynek.

1. **A 2018-AS EMS ANNUAL MEETING ELŐKÉSZÜLETEI, BESZÁMOLÓ AZ EMS PROGRAMME AND SCIENCE COMMITTEE ÜLÉSÉRŐL**

Lsd. 2. pont.

1. **Beszámoló a XXXVII. Vándorgyűlés előkészületeiről**

Veszprém, Gelencsér András rektor és Szűcs József alezredes teljes mértékben támogatja a rendezvényt, annak fizikai lebonyolítását. A helyért nem kell az MMT-nek fizetni és segítenek a fizikai lebonyolításban. Horváth Gyula polgármesternek is ment levél, hogy támogassanak minket. Szórólapokat kell készíteni, aktualizálni a helyre és időre. A pontos dátum augusztus 24-25. Az ELTE nyári iskola mikor lesz? Jó lenne összekötni a két rendezvényt mert az egyetemisták lendítenek a részvételen. Vita az időpontról. Főszezonban drágább a szállás, és a következő hét már iskolakezdés. Az időpontról nem született egyértelmű döntés.

1. **Beszámoló az IFMS V. (budapesti) Értekezletének előkészületeiről**

Lsd. 3. pont.

1. **Tájékoztató a Társaság pénzügyi helyzetéről**

8 millió a félretett pénz, mely 134.040 Ft-al nőtt az elmúlt időszakban. Jelentős kiadás nem volt ebben az évben. Az MTVA felbontja az MMT-vel kötött szerződést. Dunkel Zoltán dr. elnök kérte dr. Radics Kornéliát az OMSZ elnökét, hogy tájékozódjon ez ügyben.

Bankkártyára történő áttérést javasolt az MMT elnöke, ennek költségeit vállalja a társaság. Ha legalább 100 tag vállalja, akkor fogja megérni. Ferenczi Zita állítása szerint a lőrinci obszervatóriumban dolgozó tagtársak nem fognak áttérni, inkább az utalást választják. A pénzbeszedés jogilag nincs rendezve (Kovács László). Meghatalmazással lehet-e? Átvételi elismervényt adunk a befizetéskor. Az átutalást többen támogatják, ez lenne a legegyszerűbb. Dunkel Zoltán dr. javasolja, hogy lépjünk ebben az ügyben. Ferenczi Zita kérdőívet javasol. Kovács László tagtárs kérdése: hogyan értékeljük a kérdőívet? Határozat: legyen kérdőív, közvélemény kutatás. Az EMS pénzügyi részét a Copernicus intézi.

1. **Egyebek**

A következő évzáró közgyűlés időpontjáról vita volt, a döntés december 14. 14 óra.

Tagfelvétel: 4 belépés Puskás János közreműködésével, 1 PhD hallgató Pécsről, 1 az OMSZ-ból. A belépést egyöntetűen elfogadták.

Szalai Sándor tagtárs kérését tolmácsolja Németh Ákos Ingeborg Auen (ZAMG) jelöli Szalai Sanyi tiszteleti tagnak. Az MMT elnöke nem ismeri, Németh Ákos felolvassa a szakmai önéletrajzát. Dunkel Zoltán dr. kérdése, legyen vagy ne? Egyébként mi köze ennek az osztrák hölgynek az MMT-hez? Szalai Sándor tagtárs nem tudni miért jelöli. Németh Ákos vállalja, hogy megnézi az alapszabályt. Weidinger Tamás bejelenti, hogy az ELTE tanszéken találkozó lesz. Az idén végzettek várják a 10, 20, 25, 30, 35, 40, 45 éve végzetteket.

Németh Ákos felolvassa az alapszabályt, ki lehet tiszteleti tag. Major György tagtárs kérdése, van-e külföldi tiszteleti tag. Kérdésként felmerült, van-e külföldi tiszteletbeli tag. A külföldi tiszteleti tagok száma egy. A közgyűlés dönt erről a kérdésről.

1. **ZÁRSZÓ**

Dunkel Zoltán dr. a Választmányi ülést bezárta és megköszönte a részvételt.

Budapest, 2017. október 26.

|  |  |  |
| --- | --- | --- |
|  |  |  |
| Dunkel Zoltán dr.elnök |  | Fejes Edinajegyzőkönyvvezető |
|  |  |  |
| Hoffmann Lillajegyzőkönyv-hitelesítő |  | Tölgyesiné Puskás Mártajegyzőkönyv-hitelesítő |